
Kiel gimnastika metodo de Müller per elpruvita sistemo de ĉiutaga ekzer- 
cado treege fortigas nian korpon, tiel same la memonika metodo de S-ro D. Fajn- 
ŝtejn efektive plibonigas la memoron kaj aliajn psikajn kapablojn. 

Ĝi estas speciale ulila por studentoj kaj lernantoj $fenerale donante al ili 
la eblecon kun malgranda peno ellerni la plej malfacilan materialon. 

i konvinkiĝis, ke eĉ ellernado de plej lacigaj kaj enuigaj sciencoj kiel 
priskriba anatomio, topografia anatomio kaj aliaj fariĝas dank’ al mnemonikaj 
ekzercoj de S-ro Fajnŝlejn tre facila kaj interesa laboro. 

Mi do sincere konsilas al ĉiu fari tiun ĉi provon de memorplifortigado kaj 
eslas certa, ke neniu bedaŭros. 

Mi havis veran plezuron dum ellernado de tiu ĉi mnemonika kurso, unika 
en sia speco, en Esperanto, kaj esprimas al S-ro D. Fajnŝtejn mian koran dankon. 

Vilno, Zawalna N-o 15/7. 

Prezidanto de Vilna Esperantisto Societo „Universo“ 


Dr. med. A. GURVIĈ. 

rava paso estas farita de Universitato Jagellona, De nun ni 

(4 havas lektoron de nia lingvo oficiale nomitan de Universitata 
Estraro. Unua lektoro estas de ni ĉiuj bone konata, juna sa- 
mideano Tadeusz Hodakowski, kiu jam kelkajn jarojn kunla- 

boras ĉe la redakcio de Pola Esperantisto, estas ŝatata kursgvidanto 
kaj gimnazia profesoro de pola lingvo en la Oka Knaba Gimnazio. 

i ne parolos pri personaj kvalitoj de nia novnomita lektoro, ĉar 
ĉiuj, kiuj lin konas, bone tion scias. Li estas vere inda iĝi ano de 

Lingva Komitato — tio estas la demando de mul!longa tempo. 

Ni longe atendis la tempon, kiam fine Esperanto, vera Mond- 
lingvo okupos ĝustan lokon ĉe krakova universitato. Jam estis de 
longe faritaj penadoj por atingi tiun celon. 

Nun la fama lernejo de Nikolao Kopernik, unu el plej maljunaj 
altlernejoj de Eŭropo, Krakova Jagellona Universitato, inter siaj 
kunlaborantoj posedas lektoron de Esperanto. 

La patrujo de nia Majstro, kiu longe hezitis ne decidante ĉu 
fakte la genia eltrovaĵo estas fina solvo de la plej komplika lingva 
alero, kiu dum jarcentoj okupis grandajn homajn korojn kaj pensojn, 
nun kredas je sia filo Zamenhof. Ofte, tre ofte ni sammaniere hezitas 
pri multaj faritaj eltrovoj. Ni ne kredas ĝis fine iu el alia lando kons- 
tatas tion. Kiom da grandaj eltrovoj pereis nur pro tio, ke la eltro- 
vinto ne povis trovi en sia patrujo indan aprobon kaj subtenon! 

Depost nuna momento ni povas esti certaj, ke la afero de 
mondlingvo iros ĉe ni rektan vojon. 

Grava subteno de nia afero estas ankaŭ la rekomendo de esp- 
eranto al lernejestroj, presita en oficiala cirkulero, ĵurnalo de la kra- 
kova lerneja distrikto. Krakova lerneja Kuratoro, kiu estas unu el 
fondintoj de Pola Esper. Instituto, s-ro Dro Tad. Kupczynski, konsta- 
tas en ĝi, ke estas tre rekomendinde al ĉiuj lernejestroj plivigligi la 
atenton de lernantoj kaj instruistoj pri lernado de la Esperanto, 
speciale por havigi multajn junajn gvidantojn al niaj eksterlandaj ga- 
stoj dum la 23-a Kongreso, parolantaj flue Esperanton. 


O. Bujwid. 

ANTAU LA 15 DECEMBRO. 


roksimigas la tago Zamenhofa. Oni preparas diversajn memor- 
P strofojn, artikolojn, paroladojn k. l. p. Ĉion en senco de Za- 
menhofaj idealoj. 

Sed — ĉu ĉion? Zamenhof diris: „Sur neŭtrala lingva 
fundamento dissaltos la obstinaj baroj... Mi do demandas: —- Kial 
en unu urbo (ekz. Warszawa) 5 aŭ eble pli da grupoj esperantistaj, 
kaj ne unu? Kial inter ili staras „muroj de miljaroj"?... Se pro iaj 
ajn motivoj aŭ kaŭzoj teknikaj ne ebla estas unu klubo en granda 
urbo (ekz. London, Paris, Berlin...), kial do almenaŭ ne ĉiumonata 
kunveno de ĉiuj en unu loko?... 

Ĉar imagu: venis al vi 4 eksterlandaj samideanoj kaj demandos 
pri adreso de varsovia klubo esper.. Se vi estas senpartia „neŭtral- 
lundamentulo", vi estos en embaraso. Vi rigardas viajn gastojn 
alente: Ta 

Kiaj ili estas?... Fine vi donas al ili skriban demandaron: 

PRrotesiow nti 2lar. 

Reltolo lak kavaj, 

NACIO” Ar KEK, TA 

Ha MORe 5. 
kaj poste laŭ respondoj vi "r ektas: 

Unu al la grupo „„ Laboro" 


Aaner eo on „Konkordo“ 
Toan E e D TEME E. S.” 
Kvaran =n. Iu” a ea ki po plus; 


Sed ili faras mirigitajn mienojn kaj diras: 
Ni estas ĉiuj el unu lando, unu urbo, ni logas eĉ en unu 
logejo, do ni deziras esti kune... 


Hm... kune?... lru en la parkon, tie vi sidos kune kaj oportune. 

Ĉu ne estas tempo konforme al la Zamenhofa idealo — forigi la 
murojn? La 4-a tulpola kongreso en Lodz klare montris, ke ni matu- 
rigis por tiu ĉi faro. Jen proksimiĝas la 15 XII, bona okazo por fari 
generalprovon de la unuigo. Mi estas konvinkita, ke la provo estos 
bondecida por posteaj rilatoj inter la dispecifinta samideanaro. 

Mi jetas la ideon por pligustigi la solenecon de Zamenhofaj 
festoj. Unu urbo almenaŭ unu festo komuna. 

„Unu koeficiento", dirus s-ro Zawada... Fozo. 


LA POLLINGVA MONATA REVUO POR 
PROPAGANDO DE ESPERANTO APEROS! 


'n la oktobra numero de P. E. ni prezentis en la artikolo s. t. 
F „Pri nia laboro” la neceson de pollingva ĵurnalo por propa- 
gando de Esperanto. La prezentita propono tre favore estas 

- akceptila inter la samideanaro, pri kio atestas multaj ricevita; 
leteroj kaj kuraĝigoj por gin realigi, Multaj samideanoj jam antaŭ- 
mendis la gazeton. Ekzistas grupoj, kiuj postulas po 100 ekzempleroj 
de ĉiu numero. Troviĝis eĉ samideano, kiu tiel kredas je sukceso 

de nia prcpono, ke ne nur antaŭmendis la gazeton, sed eĉ enpaĝis 
la abonprezon. Tiu fakto estas speciale substrekinda, ĉar la men- 
ciita samideano estas laŭ nia scio senokupa laboristo. Jen imitinda 
ekzemplo de oleremc kaj plena kompreno de la afero! 


Konsiderante bonajn impreson kaj apogon, kiun nia ideo trovis 
inter la legantaro ni decidas komenci eldonadon de la revuo. Kiel 
aperdaton de unua numero ni fiksas tagon de 1-a januaro 1931. La 
prezo restos la sama, kiel ni proponis en la artikolo, t. e. 20 groŝoj 
por unu ekzemplero. Se niaj spezoj tion permesos, ni eble povos 
konsenti rabaton ĉe abonado de granda nombro da ekzempleroj. 
Tial ni preferus, se la societoj preparus listojn de abonantoj, por ke 
ni povu la gazeton elsendadi laŭ unu adreso. Sed la ĝisnunaj antaŭ- 
mendoj ne sufiĉas! Por sukcesigi plene la idecn ni nepre bezonas 
pluajn mendojn. Bonvolu ilin sendi tuj! Relegu la artikolon, por bone 
orientiĝi en la afero! Verkemaj samideanoj bonvolu sendi siajn bo- 
najn propagandajn artikolojn. Lasta dato de ilia ricevo por la janua- 
ra numero estas la 10 de decembro. Kian titolon vi proponas por la 
revuo? Kian subtitolon kun klarigoj? Mendu, proponu, sendu la 
artikolojn, informu vin ĉe la Redakcio de Pola Esperantisto, Kra- 
ków, Lubicz 34. Poŝtŝparkasa konto n-ro 406.660. Komercaj anoncoj 
por la revuo malkare akceptataj! Th. 


MIAJ KONGRESAJ IMPRESOJ. 


MALGRANDA FELIETONO. 
S e Vi demandos min, kara legantino, pri miaj kongresaj impresoj 


en Lodz, mi sincere respondos, ke ili dusentaj. Preskaŭ de 

la horo de mia alveno kongresurbon, mi havis la miksaĵon de 

sentoj — agrablaj impresoj tuj ŝangiĝis je malagrablaj, enuaj je 
emociaj ktp. 

Mi rakontu tion de la komenco. Vendrede, vespere, mi venis 
solene al Lodz en la salonvagono de la tria klaso. Mi opiniis, ke tiel 
konata esperantisto, kiel mi, estos renkontata solenoliciale kaj eĉ ha- 
vis tuie freŝan kolumon. Mi atendis la militorkestron, la urbestran- 
aron kun kulima „pano kun salujo” (argenta), sed (terura disrevigo!) 

- neniu min renkontis, neniu atendis. 


Mia elokventa antaŭpreparita dankparolado restis nedirita, por 
la ĉagreno de posteuloj. Malaprabliĝinta, mi malsupreniris la majestan 
ŝtuparon de Lodza stacidomo kaj ĉe ĝia fino mia koro batiĝis mal- 
trankvile, kiel en Zamenhofa versajo: mi ekvidis nian karegan Pre- 
zidanton Prot. Bujwid kun lia disĉiplo kaj heroo de lodza kongre- 
To Dro Medrkiewicz kaj miaj malgrablaĵoj tuj forflugis. Mi diris: 
„Ho mia kor ne batu maltrankvile“, varme prenis la doktorajn ma- 
nojn kaj ni komencis babili, tie, sur la ŝtuparo. Mi demandadis, res- 
pondadis (ho, tiuj agrablaj unuaj minutoj de kongresaj renkontiĝoj!) 
ĉis la sekvonta vagonaro alportis al ni la amason de gekongresanoj 
kun la ĉefgvidanto S-ro Ĵoŝo. Kun granda bedaŭro mi forlasis stacid- 
oman ŝtuparon kaj veninte dormlokon tuj ekdormis kiel feliĉa homo. 
Post tiu agrabla renkontiĝo miaj sonĝoj estis ankaŭ agrablaj „en 
songo princinon mi vidis", sed iom post iom ŝia vizaĝo ŝanĝiĝis kaj 

subite mi ekvidis iajn terurajn kapojn kun magiaj surskriboj L. K., 
I. C. K., P. E. D. ktp. Svitante, mi vekiĝis. 

Niaj kongresoj, kiel estas ĉie konate, altiras plejparte la belan 
sekson de la esperantistaro (pro tio ili estas tiel babilemaj) do mi 
tiel longtempe min beligis, ke nur antaŭtagmeze alvenis akceptejon. 
Gaje flirtis nia bela standardo sur la magistrata domo, vekante la 
admiron de preterpasantoj, kiam mi eniris por ricevi miajn kongres- 
dokumentojn. 

La ŝtuparo estis plena da gebabilantoj. Estas interesa psikolo- 
gia fakto ke gekongresanoj ĉiam preferas ŝtuparon por babiladi, se 
oni ne babilas dum generalaj kunsidoj. 

Tuj min ĉirkaŭ!gas la amaso da novaj kaj malnovaj amikoj, 
sekvas manpremoj, brakumoj, kisoj (la lastaj plejparte en la malplen- 
aj kaj malhelaj anguloj de akceptejo) kaj la tempo forflugas nesentata, 
ĝis la momento, kiam ni devas iri tagmanĝi en la la restoracio speci- 
ale por ni rezervita. 

Mi venas tiun manĝejon kaj denove mi sentas malagrablecon: 
miaj ĉiuj amikoj ankoraŭ ne venis — ili babilas, manpremas kaj kisas 
ankoraŭ en akceptejo. Mi estas kvazaŭ sola inter novaj nekonataj 
manĝgemuloj, kiuj preferis manĝi, ne babili. Ili eĉ ne rimarkis min, 
tiuj gejunuloj, kaj ĉu estas interesa iu maljuna grizharulo, por ili, 
kiuj trinkas plenbruste el la plenviva pokalo de juneco? 

Sed baldaŭ mi ekvidis en la malproksima angulo ian arkĉielan 
makulon. Mi agrable konstatis la ĉeeston de ia alinacia samideanino 
kaj tuj mi salutis ŝin kaj baldaŭ ni amike babilis rememorante diver- 
sajn kongresojn, kiujn ni vizitis, ne konante unu la alian. La tag- 
manĝo en la ĉeesto de nia simpatia riga samideanino agrabligis 
modestan komunan tagmanĝon kaj rapide pasis (Speciale antaŭ la 
L. K.K. mi devas konfesi ke dank' al tiu babilado mi distreme manĝis 
dufoje la dolĉaĵon kaj distreme pagis unufoje.) Finfine, iom malfrui- 
ĝinte, ni alvenis akceptejon por malfermi la kongreson. 

Estis bela, granda, verde ornamita salono kun granda pentraĵ- 
portreto de nia Majstro, la loko kie ni kunvenis. Baldaŭ ĝi estis tut- 
plena, venas la reprezentatoj de la aŭtoritatoj, mi vidas la grizan 
kapcm de S-ro Bujwid, kiu anoncas al ni solene, ke la IV Pollanda 
Esperantista Kongreso estas malfermita kaj proponas Dron Medrkie- 
w.cz kiel Prezidanton de nia kunveno. Ĝenerala aplaŭdado!. La ĉees- 
tantaro, ankaŭ kun granda kontento elektas kiel vic-prezidanton S-on 
Felikson Zamenhof, fraton de la Majstro. Baldaŭ ni aŭdas vivplenajn 
sonojn de la bena nacia himno de Pollando. Komenciĝas kongressalu- 
toj, ĉiam bondeziraj, kiam aeron frapas la falsa noto. La reprezen- 
tanto de klasbatala grupo „salutas“ la ĉeestaron en pola lmgvo, dir- 
ante interalie, ke ni ne imagu, ke tiu iros kun ni ĉiuj. Baldaŭ ĝ: 
sendos nin al la diablo, ĉar ne estas por ĝi sama vojo kun ni. Post tiu 
„saluto“ la plej ĝentile estis deziri por tiu grupo „feliĉan vojon”, 
kion mi volonte faras. Sed tiu ĉi makulo, kiu iom min ĉagrenis, bal- 
daŭ dronis en la komuna horo de bondeziroj. Tre ĉarma estis la salut- 
parolado de f-ino Zamenhof. Mi tre ŝatas aŭdi kaj legi la vortojn de 
f-ino Lidja, filino de nia neforgesebla Majstro. Estas ĉiam ia orkolora 
aïtuna sento en ŝiaj vortoj kaj aŭdante ŝin parolanta pri la lumo, kiu 
eniru en nian esperantan vivon same kiel $i sammomente eniris dum 

sia parolado en la kongressalonon krepuskplenan, mi nevole kompa- 
ris tian brilantan parolturnon kun la sama de nia ĉeforatoro S-ro Pri- 
vat. Sed ĉe li mankas tiuj sonoj de romantika melankolieco, kiujn do- 
nas al ni f-ino Zamenhof. 

Tiel konkordigitaj ni aŭdis la gajajn freŝajn sonojn de l' „Esp- 
ero". Ĉiuj ekstaras kaj ni kantas pri nova sento kaj pri pacaj bata- 
lantoj. 

Dum la paŭzo ni denove babilas, mi rekontas malnovajn am:- 
kojn, mi salutas S-inon Cense, nian parizan varsovianinon aŭ var- 
sovran parizaninon, mi vidas pastran vestaĵon de pastro Furmani:k, 
sed la senpardona sonorilo memorigas al ni pri la dua parto de la 
kunsido. Pri ĝi mi menciu, ke en tiu ĉi parto S-ro Zawada, la ini- 
ciatinto de la Pollanda Esp.-Adresaro kuraĝe batalis kun la mal- 
varmeco de samideanaro rilate al tiu entrepreno kaj kun la sonorilo 
de kunsidprezidanto, kiu admonis la trouzon de tempo. 

Post la oka, kiam kunsido finiĝis, ni iris al la Picadilly-manĝejo, 
kiu estis speciale rezervita por nia „raŭto”. Malgraŭ ke „Heroldo de 
Esperanto", presante la kongresprogramon, post tiu vorto „raŭto“ 
starigis la demandsignon, tiu festeno pasis sub la signo de interjek- 


cio — tiom gaja ĝi estis. Pacaj batalantoj kolektiĝis ' ankaŭ sub la 
signo de la Muzoj, kiujn tiom manplene al ni prezentis ilia biafystoka 
paĉjo S-ro Sapiro. La bela voĉo de la kantistino tiom min ĉarmi- 


gis, precipe dum la kantado pri „triĉevala neĝveturado” ke mi volon- 
te kaptus tiun belan ĉarmulinon kaj kune neĝvojaĝus, se mi ne timus 
ke jaluza paĉjo riproĉos min pri tiu facilanima paŝo. Sed li, certe, 
komprenis miajn pekajn pensojn kaj tiel ĵaluze kaj fajranime rigar- 
dis min, ke mi rapide forlasis danĝeran lokon kaj litlokiĝis, nature. 
hejme, ne en Piccadilly. Feliĉe por mi kaj L. K., I. C. K. ktp. neniaj 
sonĝoj min vizitis kaj mi dormis kviete, kiel U. E. A-ano kiu frupaĝgis 
sian jaran kotizaĵon. Mi ne scias, ĉu ĉiuj kongresanoj povus dormi 
tiom kviete. 

Alian tagon, dimanĉon, la vetero estis malbona. Kiam mi venis 
ĉe Zamenhofa strato pluvis senĉese kaj la futoj konstante frapante 
traboris eĉ niajn ĉapelojn kaj mantelojn. Dank al tiu malĝoja fakto 
mi ne bone aŭdis kion diris nia ŝatata Prof. Bajwid sub la memorta- 
bulo, ĉirkaŭita de la arbaro de pluvombreloj. 

Post la inauguro de memortabulo multaj el ĉeestantoj iris al 
la kuracista kunveno — eĉ unu doktoro de juro (eble li eraris dank 
al longa „raŭtado' lastnokta!) Mi, malgraŭ ke mi estas kuzo de du 
doktorinoj, honeste ĉeestis la U. E. A.-kunsidon. Ĝi estis tre inte- 
resa. La raporto de Ĉefdelegito estis profunda kaj tiom kortuŝanta, 
ke eĉ unu el la ĉeestantoj pagis sian membropagon por kuranta jaro. 
Aliaj restis firmanimaj kaj multe aplaŭdis, sed ne pagis. 

Post tiu solena kunsido ni iris tagmanĝi Sed mi, ho pekulo, ne 
iris kun ĉiuj, sed preferis esti invitita de unu privata eminentulo tag- 
manĝi kune kun kongresaj eminentuloj. 

Kaj mi devas konfesi ke mi ne bedaŭras, ĉar la eminentuloj kaj 
tagmango estis bonegaj. Dank' al tio mi iomete malfruĝis kaj kiam 
mi venis la duan ĝeneralan kunsidon, laŭ mienoj de kunsidantoj mi 
vidis ke mi ne ĉagrenu pri mia malfruiĝo, do mi decidis iom dormeti 
en la malhela angulo de la kongressalono, post bona tagmanĝo, kiam 

tute neatendite mi travivis unu el la plej emociaj, plej impresaj mo- 
mentoj dum la tuta Kongreso. Temis pri la raito de la aparta esp. 
societo memstare korespondi kun alilandaj uŭtoritatoj. Nia ŝatata 
Dro Medrkitewicz elokvente defendis tiun vidpunkton, kelkaj voĉoj 
lin subtenis, aliaj, kune kun Prof. Bujwid, atokis. La batalado estis 
tre akra, emocia, interesplena, tuta en esperanto, oni eĉ komencis 
malpaci, kiam falis la vorto de konkordo. Parolis Sro Sakowicz. Mi 
ne tro ŝatas tiun oratoron, sed se estus eble, mi volonte mem kisus 
lin, dum tiu kortuŝanta momento, kiam li diris, ke volus kisi Dron 
Medrkiewicz pro lia vigla, fruktodona, sed ne tro disciplinema labo- 
rado por esperanto. Tiun kison donis al Dro Medrkiewicz Prof. Buj- 
wid, ĉirkaŭbrakante lin. Estis freneza aplaŭdado post tiu kortuŝan- 
ta sceno. 

lom poste Prof. Bujwid parolis al ni kongresan ferm-vorton kaj 
denove eksonis nia „Espero“. 

Pli ol kvaronon de la jarcento mi aŭdas liujn marŝajn vortojn de 
Menil. Kaj ĉiufoje, kiam mi ilin kantas, mi sentas min 10m pli bona, 
iom pli supera ol dum tiu ĉiutaga vivo. 

Estas io emociiganta en tiuj modestaj vortoj pri la popoloj 
kiuj faras en konsento unu grandan rondon f»milian. 

Baldaŭ tiun rondon ĉiu el ni povos (kaj devas!) ĉeesti. Ni ne 
forgesu, ke la sukceso de Krakova Kongreso dependas inter alie de 
ni mem. 

Do, ĝis la revido en Krakow. 

S. A. Kowicz. 


EĤO DE LA KONGRESO EN LODZ. 


Dum la malfermo de la IV Tutpola Kongreso en Łódż havis 
lokon solena momento, kiu pro eraro ne estis menciita en la rapor- 
to en la oktobra numero. Nome s-o Cz. Pruski en nomo de Lublina 
Esperanto Societo transdonis al Dro J. Medrkiewicz, prezidinto de 
liu Societo kaj prezidanto de l' kongreso honoran diplomon kiel 
dankon kaj rekonon pro la laboro, kiun faris en Lublin la meritplena 
Dro Medrkiewicz por nia movado. 

Per bruaj aplaŭdoj la kongresanaro esprimis sian kontentecon 
pro tiuspeca distingo de nia konata samideano. N. N. 


ĈU LA ANGLA LINGVO IĜOS LA 
INTERNACIA? 


(El la parolado de prof. Henry W. Hetzel dum la postkongreso en 
Londono). 
iel vi scias, mi venis el lando, kie la angla lingvo estas ĉie uza- 
K ta kaj kie por ĉiu interna afero ĝi bone sufiĉas. Sed ankaŭ oni 
fanfaronas, ke eĉ en eksteraj kontaktoj ĝi plene taŭgas. On: 
diras, ke ĉie, kien ajn en la mondo oni vojaĝadas, onı trovas 
la anglan lingvon. Kompreneble, estas kelkaj personoj en ĉiu mencie- 
bla urbo, kiuj konas la anglan lingvon, sed ĉu ili troviĝas en ĉiu situa- 
cio, en kiu la vojaĝanto ĉeestas? Tio estas alia afero! Eĉ se estas 
vere, (kaj mi elsperte dubas), ke per tiu lingvo oni povas ie kaj iam 
aĉeti fervojbileton en Francujo, recervi ĉambron en germana hotelo, 

mendi, mangaĵon en itala restoracio aŭ aĉeti bagatelaĵojn en Japanu- 
jo, — tiuj ne estas la postulaj faktoroj en la lingva demando. La kru- 
daj bezonoj de vojagado kaj nutrado ne estas la solaj, ne la decidaj 
pruvoj de aplikebleco kaj sufiĉeco de iu lingvo precipe en internaciaj 
rilatoj. La intimiĝanta mondo kun kreskantaj kontaktoj kaj rilatoj ha- 
vas bezonon de io pli taŭga. Pli kaj pli la homoj kunlaboras, ni ja 
kun homoj de ĉiuj landoj en samtempa ĉeesto devas kunlabori, por 
la progreso de l' homaro. Do, la vera pruvo de la sufiĉeco kaj aplike- 
bleco de iu lingvo estas la internacia konferenco. Neniam en iu lan- 
do estis ia kongreso, vere internacia, en kiu nur unu lingvo — ne 
eĉ la vaste uzata angla — estis la sola. 

La fakto estas, ke neniu nacia lingvo eĉ tendencas esti la sola 
en interlandaj aferoj. Ĉu la studado de la franca, la germana kaj la 
hispana lingvoj malkreskas en Anglujo kaj Usono? Kompreneble, la 
angla estas instruata en ĉiuj eŭropaj landoj — eĉ en kelkaj ĝi estas 
la dua, aŭ la plej grava (post la nacia, kopreneble). Sed ĉu la 
aliaj lingvoj nun, kiel antaŭ kvin aŭ dek jaroj, ne estas ankaŭ instrua- 
taj? En la urbo New York la publikaj lernejoj instruas la francan lin- 
gvon al pli da studentoj, ol al tiuj, kiuj studas la germanan, la his- 
panan, la italan kaj la latinan, ĉiuj kune! Ĉu ĉi'tio argumentas, ke oni 
en Ameriko pretiĝas por akcepti la francan kiel mondlingvon? 

En Anglujo kaj Usono eĉ la kontraŭstaremuloj de Esperanto in- 
siste konstatas, ke ni devas, devegas, studi fremdajn lingvojn por 
plivastigi nian komercon. Do. ne timu pri la estonta superregeco de 
la angla! En la signifplenaj aferoj, en kiuj ĝi konkuras kun Esper- 
anta, ĝi estas jam venkita. 


IMPRESOJ PRI „COMO-ESPERANTO 1930" 


Itala Kongreso de esperanto havis ĉi tiun jaron, unuatoje, turis- 
man k. internacian karakteron. Nian XV-an ĉeestis 30 samid. el cks. 
terlando, reprezentitaj: Anglujo, Francujo, Nederlando, Polujo, Ceko- 
slovakujo, Aŭstrujo, Japanlando. Kolektiva vizito per benkoĉaro al 
Milano; per speciala ŝipo, tuttaga ekskurso sur la lago: 240 parto- 
prenas. Verdaj flagoj, samideana atmosfero, ĉeesto de multaj neesper- 
antistoj. Neniom da deficito. 

Itala Federacio akcentos sian agadon en direkto de pli vastaj 
turismaj aplikoj de esperanto, ili sin montris tre oportunaj kaj pro- 
fitaj laŭ ĉia vidpunkto. Do kun vera varma intereso ni aŭdis ĉe sole- 
na malfermo, dum saluto-paroladoj, S-ron Petit el Parizo inviti nin 
al Parizo 1932, kaj precipe Fraŭlinon Dokt. Muszkatblat el Var- 
sovio inviti nin, per ĉarmaj kaj allogaj vorto:, al Krakow — 1931. 
Estas kun sincera plezuro ke mi ŝatas esprimi al P. E. D. kaj al ĉiu 
pola amiko — mi, bone memoranta Varsovion, lagmangon sub verda 
stelo en ..Gastronomja., barĉon, kastelon kaj ĝardenojn de Krakow - 
nian dankemon pro la bonega oratorino, kiun Polujo sendis al nia 
esperanto-lesto en Como. 

En nomo de P. E. D. ŝi invitis nin al libera Polujo, transdonante 
saluton kaj legante leteron de Prezidanto de P. E. D., P-ro Bujwid. 
Kaj tiom kortuŝe, flate, kaj del'kate ŝi parolis pri ŝia inklino al nia 
lando, ke ni tute ne miris, sed nur admiris, kiam subite ni aŭdis ŝin 


R92 


pasi sengene al parolo en itala lingvo, ne sen majstraj citoj el itala 
literaturo, kaj rimarkis, ke pri nia lando mem ŝi ne timus instrui al 
multaj el ni. Tre trafe ŝia modela itala diro impresis sur neesperan- 
tista publiko kaj sur aŭtoritatoj, kiuj ofte aŭdas kaj ripetas ke esp- 
eranto malhelpas intereson al kono pri niaj naciaj lingvo kaj kulturo. 


Mi pensas ke ĝuste ekde tiu momento Itala Federacio cerbumas 
pri organizo de sia Turisma karavano al Krakow. —. En niaj kunsidoj 
Oni resume konstatis la efektivajn notindajn progresojn de lasta tem- 

o pri esperanto-movado en nia lando, kaj ni fiksis rendevuon en 
Pya 1931, je fino de julio, por ekveturo kolektiva ...al Kra- 
ków, ĉefurbo 1931, ĉu ne? R. O. 


La patrino. 


Patrino, la kapon plumbpezan 
sur viajn genuojn mi klinas... 
Min regas, subpremas malĝojo, 
funebran doloron ĝi ŝpinas. 


La koro?... Tombejo de l' revoj, 
velkintaj sen tus' de sunvarmo 
Pri veo senvorta atestas 
helpvoka, malgranda larmo... 


Kompate forviŝu la larmon, 
mutigu la veon en sino 

kaj plantu esperon en koron, 
ho, mia plej kara patrino... 


Sub via kareso formortas 

doloro, malĝojo en sino; 

esperon kaj forton alportas 

la kora kompat', ho patrino. Lena. 


EL LA 
„KAŜITAJ VORTOJ“ 
DE BAHA'U'LLACH. 


El la araba lingvo. 
o Filo de Homo! Vualita en Mia nememorebla esteco kaj en 
H la pratempa eternecc de mia esenco, Mi sciis Mian amon al 
vi; tial Mi kreis vin, bildis en vi Mian bildon, kaj malkaŝis al 
vi Mian belon. 
Ho Filo de Esteco! Ami Min, por ke Mi vin amu. Se vi Min ne 
amas, Mia amo neniel povas vin atingi. Sciu tion ĉi, ho servanto! 
Ho Filo de Hcmo! Se vi amas Min, turnu vin for de vi mem; 


kaj se vi celas Mian kontentecon, ne atentu la propran; por ke vi 
mortu en Mi kaj Mi vivu eterne en vi. 


Ho Filo de Esteco! Vi estas Mia lampo kaj Mia lumo estas en 
vi. “Ĉerpu el ĝi vian radiecon kaj serĉu neniun, krom Mi. Ĉar Mi 
kreis vin riĉa kaj malavare verŝis sur vin Miajn favorojn. 

Ho Filo de Mirinda Vizio! Mi enspiris en vin spiron de Mia 

propra Spirito, por ke vi estu Mia amanto. Kial vi forlasis Min kaj 
ekserĉis amaton alian, ol Mi? 
El la persa lingvo. 

Ho Filo de Deziro! Al la jeno turnu vian orelon: Mortema 
okulo neniam ekkonos la ĉiamdaŭran belon, nek senviva koro tro- 
vos ĝuon en io, krom velkinta floro. Ĉar similulo similulon serĉas kaj 
trovas plezuron en kompanio de sia speco. 

Ho Filo de Polvo! Blindigu viajn okulojn, por ke Mian belon 
vi vidu; ŝtopu viajn orelojn, por ke la dolĉan melodion de Mia vo- 
ĈO Vi aŭdu; malplenigu vin de ĉiaj lernaĵoj, por ke el Mia scio parton 
vi prenu, kaj sendependigu vin de riĉaĵoj, por ke el la oceano de 
Mia eterna trezoraro ĉiamdaŭran parton vi ricevu. Blindigu viajn 
okulojn, tio estas al ĉio, krom Mia belo; ŝtcpu viajn orelojn al ĉio, 
krom Mia vorto; malplenigu vin de ĉia lernaĵo, krom la scio pri Mi; 
por ke kun klara vido, pura koro kaj atenta orelo la kortegon de 
Mia sankteco vi eniru. 


Ho Miaj Amikoj! Estingu la lampon de eraro kaj lumigu en via 
koro la ĉiamdaŭran torĉon de Dia gvidado. Ĉar post nelonge la pro- 
vistoj de l homaro en la sankta ĉeesto de l' Adorato nenion akcep- 
tos, krom plej pura virto kaj agoj de senmakula sankteco. 

Ho Filo de Mia Servantino! Se vi ekvidus la senmortan regnon. 
vi penegus foriri el tiu ĉi mortema mondo. Sed en la kaŝo de unu 
antaŭ vi kaj malkaŝo de la alia estas mistero, kiun, krom kun pura 
koro, neniu povas kompreni. 

Ho Infanoj de Fiereco! Por pasema reĝolando Mian senmortan 
regnon vi forlasis, per kolora livreo de la mondo vin ornamis kaj fan- 
faronas pro tio. Je Mia belo! Ĉiujn Mi kunvenigos sub la unukoloran 
kovraĵon de polvo kaj forviŝos ĉiujn tiujn kolcrojn de vi, krom 
de tiuj, kiuj akceptas la Mian, kiu estas pura de ĉiaj koloroj. 

Esperantigis Lidja Zamenhof, 


EL LA GAZETARO. 


En la 44 n-ro de Heroldo de Esp. mi legis, ke s-ro Jofebo, kompilinto de 
siaj belegaj Revuoj ne aprobas la decidon de iu ajn nacia societo elekti la lokon 
de la estonta Kongreso. Mi estas tute same opinianta. Neniu devos decidi krom 
la kongresanaro. Se s-ro J. pli atente tralesus la 7-an n-ron de Pola Esperan: 
tisto li rimarkus en la unua pago de la n-ro: la rimarkon de la redakcio: 


„Atendante la decidon de la generala kongresa kunsido la redakcio eldo- 
nas specialan n-ron k. t. p 

Tuj post la alveno al Oxford mi turnis mian peton al s-ro direktoro Kreutz,, 
demandate lin ĉu la afero estas decidila. Mi ricevis jesan respondon. 


Mi devas aldoni, ke jam antaŭ kelkaj monatoj mi korespondis kun la 1. C. 
K. pri la elektota, kongresa urbo kaj neniam aŭdis de ĝi pri iu ajn alia propono. 
Ankaŭ dum la kongsreskunsidoj kaj kunvenoj mi neniam aŭdis pri mi plendo tiu- 
rilate. Dum la lasta kunsido ni ĉiuj nin adiaŭis promesante revidi nin en Krakow. 

Cu mi devas konstati ke Heroldo estas vere interesa, plej bona, esperanta 
gazeto? tiom da fojoj mi tion diris, ke ne necesas pluaj laŭdoj. 

El la sama n-ro ni ekscias, ke jam antaŭ tricent jaroj okazis la higiena 
ekspozicio en Dresdeno. Cu ne estas vere unika historia mirindajo? Similajn mi- 
raklojn la legantoj ricevas kelkiam kiel donacon de kompotisto en presejo! 

Preskaŭ en ĉiu n-ro de Heroldo ni legas tre interesajn detalojn pri la 
monda rondvojaĝo de s-ro Scherer. Lastatempe Int. Centra Komitato komunikas, 
ke li faris, laŭ la telegramo el Osaka (Japanujo) dudek prelegojn, dum kiuj 
partoprenis pli ol ok mil ĉeestantoj. Li faris ankaŭ kvar radiokonferencojn ĉe 

diversxj esperantistaj grupoj. Ni vidas ke la delegito de ICK faras tre efike la 
propagandon kaj deziras al li bonegan sukceson. : 

La Komerca Cambro ĉe Arras sub la influo de s-ro Andre Baudet 
vigla Prezidanto de pariza Cambro voĉdonis por la disvastigo de la lingvo en 
komercaj lernejoj. (L' Eclaireur du Soir. Nice). 

La sama gazelo komunikas pri la kursoj de Esperanto rekomencitaj ĉe 
Cannes, konala klimata vintra kuracejo. Antaŭ la milito oni jam gvidis similajn 
kursojn. 

Hungara Heroldo. Budapest. S-ro Mihalik prave priparolas kelkajn kon- 
siderindajn punktojn de la kongresaj arangoj. Arangante nian 23-an en Krakow 
ni sekvos liajn lre gustajn dezirojn. La kongreso, kiel prave diras s-ro M., de- 
vas cele konsideri la intereson de la esperantista popolo ne iun ajn alian. 

Espero Katolika. N-ro 87. La Presbitero s-ro Ramboux ne estas konlenta. 
pri la enhavo de la Plena Vorlaro eldonila de SAT. Se la Redakcio peti: pri la 
kunlaborado, gi devis konservi difinojn de specialistoj, sed ne ŝangi la: sia 
opinio. S-ro R. almetas kelkajn difinojn, kiuj tule ne estas teologiaj difinoj de 
leolofoj. 

Tiu dusemajna gazeto estas unu el plej bone redaktitaj kaj belege ilustritaj. 
Ciu katolika esperantisto devas konatigi kun ĝi, O. B. 


23-a UNIVERSALA KONGRESO DE ESPERANTO 


Krakow 1-a ĝis 8-a de aŭgusto 1931. 

BULTENO N-o 2. 25 NOVEMBRO 1930. 

Adreso por leteroj: Universala Kongreso dE Esperanto, Krakow, Lubicz 34. 

Loka Kongresa Komitato. Organizigis L. K. K., konsistanta ESAO dio 
Odo Bujwid, universilala profesoro — prezidanto; s-o dro M. Blassberg kura- 
cislo; s-o ing. Edward Kostecki, direktoro de industria lernejo; s-o ing. Eugenjusz 
Tor, direktoro de muzeo industria — vicprezidantoj. S-o Tadeusz Flodakowski, 
Gimnazia profesoro kaj lektoro de Esperanto ĉe la loka universitalo generala 
sekretario; s-o Stanislaw Rudnicki --- administra sekretario. Krome eslas fiksitaj 
kvin sekcioj nome: propagand-gazelara, logeja, ekskursa, amuza kaj de kursgvi- 
dado. Delaloj sekvos. 

Alidoj: (plua listo) 
31. Schatz Ewa, s-ino, Dluga 8a. Warszawa. Polujo. 
32. Peksa Slanislaw, Czarny Dunajec. Polujo. 
33. Schonrich Kurt, Walkmŭhlstr. 25. Wiesbaden. Germanujo. 
34. Pickard John William, Ackroyd Avenue 5. Gorton. Manchester. Anglujo. 

Jurnalo. Oficiala organo de L. K. K. estas Pola Esperantisto, tial ĉiuj ali- 
ŝnloj ricevas senpage P. E. tuj post sia aligo. 

Donacoj. L. K. K. ricevis donace de s-o Sennomulo 50 zl. de s-o Peksa 
gel Czarny Dunajec 6 zl. 

Blindula kaso. S-o Sennomulo enpagis 50 zl. por ebligi al blinduloj parto- 
prenon al la Kongreso. 


INTERNACIA ESPERANTA POSTKONGRESO EN WARSZAWA. 
BULTENO Nr. 1. 


Varsovia esperantislaro interkonsente kun Pollanda Esperanla Delegitaro 

(P. E. D.) decidis arangi en Varsovio post la Universala Kongreso en Krakovo 
Internacian Esperantan Postkongreson. Tiucele estas fondita loka Organiza Ko- 
milato, kiu jam nun ekkomencis la preparajn laborojn por inde gastigi la Tut- 
mondan Esperantistaron en ĉefurbo de Polujo. En la Komitaton eniris: 

s-o Leo Belmont, prezidanto 

s-o Stanis:aw Karolczyk, vicprezidanto 

s-o Mieczyslaw Kaus, 
s-o Kazimierz Zajaczkowski, generala SE lao ta nit S-O saj Dratwer, sekretario. 


s-o Wlodzimierz Miernicki, kasisto — f-ino Janina Burkath, s-o Józef Litauer, 
)''no Eugenja Paszlein, s-o Edward Wiesenfeld — komitatanoj. 

En la plej proksima tempo aperos detala bulteno. 

; Loka Organiza Komitato. 


Adreso: Warszawa, ul. Widok 19. (Polujo). 
Pri represo kaj disvastigo de tiu bulteno estas petataj ĉiuj esperantaj 
Gazetoj. MUN 

ADRESLIBRO DE POLLANDAJ ESPERANTISTOJ. 


Oficiala Komuniko Nr. 1. 

Okaze de la venontjara XXIII Universala Kongreso de Esperanto en Kra- 
ków aperos —- sub la redakcia kunhelpo kaj kontrolo de „Pola Esperanto-Deleyr- 
taro ' en la monatoj Februaro-Marto 1931 la unua postmilita „ADRESLIBRO 
DE POLLANDAJ ESPERANTISTOJ", preparata jam per 1-jara adreskolektiga 
laboro. 

Gi enhavos adresaron de ĉiuj esp. societoj kaj grupoj kaj de iliaj membroj 
en Pollando kaj ankau de multege da izoluloj, ordigitan: 1) alfabete laŭurbe, 2) 
laŭfake, 3) laŭnome. 

Bonega okazo por antaukongresa ekinterrilatiĝo kun samfakuloj kaj sam- 
emuloj sciencaj, sportaj, mondkonceplaj ktp. de Pollando (ĉirkaŭ 3000 adreso; 
presalaj!). Pro tio gi akceptas ankaŭ en sian anoncparlon anoncojn de ekster- 
landaj samideanoj, dezirantaj korespondadi kun Pollandanoj. 

Prezoj por eksterlando: la „ADRESLIBRO” kun afranko antauabone 2 sv. 
frankoj, post la apero 3 sv. fr. Unulimia anonco 0.50 sv. fr. anonco sur luta pago 
50, sur duonpago 30, kvaronpago 20, okonpago 15 sv. fr. Por enlando la samaj 
ciferoj en p. zloly. 

La tempolimo por anoncoj estas prokrastita $is la 31-a de Decembro 1930 
Nova prokrasto ne plu okazos. Kiu alsendos la aligilon post tiu dato, ties nomo 
povos esli presata nur en la „Aldono“. 

Pollanda) grupoj kaj izoluloj, kiuj ne ankoran aligis, aligu tuj! Mendu 
Prospeklon! Eksterlandanoj anoncigu! Ne eĉ unu Pollanda esperantisto, senes- 
cepte de la nacio, religio aŭ polilika orientiĝo devas en gi manki! 

Ciuj korespondaĵoj kaj monsendajoj estu direktataj senpere al la adreso: 

Redakcio de la „ADRESLIBRO 
de POLLANDAJ ESPERANTISTOJ" 
WARSZAWA 
M. O. Czerniaków, ul. Zaciszna 2. J. Zawadi 
Postĉeka Konto Varsovio 20845. 


RECENZO. 


S. Grecnkamp-Kornield Kompletny samouczek jezyka Esperanto ze zbio 
rem wyrażeń handlowych i radjowych z przedmową prof. A. Cotton, członka 
Francuskiej Akademji Nauk. Wydawnictwo: Esperantisla voĉo, Jasło. Prezo: 
1.25 zl. Pagoj: 72. | 

Tre plaĉis al ni divido de la luta malerialo ne en apartajn lecionojn, sed 
en paragrafojn, el kiuj ĉiu traklas iun specialan aferon. Tiuspeca divido de la 
lernota materialo permesas, kie ajn ĉesigi la lecionon kaj dividi $in depende de 
trovataj malfacilaĵoj jen je pli grandaj jen je malpli grandaj partoj. Ĉiuj instruan- 
taj Esperanton scias bone, ke ne ĉiam samrapide oni povas instrui al kursanoj 
la saman aferon, ċar lio multe dependas de tio, el kiaj personoj konsistas nia 
kursanaro. Divido je 77 paragrafoj permesas laubezon dozi la instruotajojn. 

Ankau bona estas klarigo de kelkaj gramatikaj ideoj, ekz. kio estas adver 
bo, subslantivo; oni devas nur bedaŭri, ke tiu metodo ne estas plene aplikita 
en ĉiu) leciunoj. 

Sed kial la aŭloro plue uzas la esprimojn „wstawka“ kaj „przystawka“ 
anstatau jam delonge uzalaj en pola gramatikscienca fakliteraturo vortoj „przy- 
ro:ltek' kaj „przedrostek“. Ili ja estas nun instruataj en lernejoj, do kial far; 
konfnzon ĉirilate? 

lo simila koncernas ankaŭ la skribadon de afiksoj. Prefikso devas ĉiam 
havi post si malgrandan ligilon montrantan, ke post $i sekvas plua parto. Sufikso 
havos tiujn strekelojn antau kaj post si. Tio helpas okulmemoron kaj malebligas 
intermikson de sufiksoj kun prefiksoj. Tio eslas ankaŭ ĉiam uzala en lingvosci- 
enca esprimaro. 

Bonkoncepla eslas enkonduko de la vorto „devegi” por esprimi la polan 
„musieĉ”, ĉar olte la lernantoj plendis pro manko de apartaj tradukoj de pola; 
„powintenem”, kaj „musze“. 

Malagrabla eraro estas trovebla sur la pago 37. kie estas skribite: „Czwar- 
tego przypadku używa sie po rzeczownikach przechodnich" anstalaŭ „cza- 
sownikach". 

Preseraroj ne estas tro maloftaj, tial estus dezirinde eldoni speciala» 
liston de korektotajoj. Theta. 

INTERESA LIBRO EN ESPERANTO APERIS. 


Dank' al klopodoj de Eldona Societo Esperanto en Stockholm 1. Poŝtiako 
698 aperis la 25-an de novembro samtempe kun tradukoj en 10 malsamaj na- 
cilingvoj ankaŭ en Esperanto sensacia libro pri la alpolusa ekspedicio de 
Andree. Tre grava okazintaĵo en nia propagando, meritanta tial nian plenan 
apogon. Mendu ĝin multnombre laŭ la indikita adreso pagante po unu ekz. ne- 
bindita 9 sved. kr., por bindita 11.50 kr. 


UNIVERSALA ESPERANTO-ASOCIO. 


POLA TERITORIO, Cefdelegito: J. Ŝapiro, Lipowa 33, Bialystok. 
Konto ĉe PKO No 60.047. 


OFICIALA BULTENO No 20. 
NOVA ASOCIA JARO. Ĉiuj ĝisnunaj membroj de UEA ricevos dum la 


unuaj tagoj de Novembro invitilon al realiĝo por 1931-a jaro. Mi petas atente 
tralegi tiun presaĵon kaj lransdoni la aliĝon kun la kotizo al la loka Delegito 
aŭ — se ne estas —- rekte transsendi la aligilon al la Ceidelegito, pagante la ko- 
tizon je poŝtĉekonto No 60.047. La kotizoj por 1931 restis senŝanĝe: Membro — 
A Sear em bror MDONAn ga -— Zl. 15.—, Subtenanto Zł. 45,.—, Dumviva Mem- 
ro -— 41. 500.—. 


PREMIOJ POR FRUPAGINTOJ: Ĉiu, kiu pagos sian kotizon por la jaro 
1931-a ĝis plej malfrue 31-a de Januaro 1931 rajlas laŭ la ĝisnuna kutimo elekti 
kiel premion unu el la sekvantaj libroj: 1) Dro Edmond Privat. Esprimo de sentoj 
en Esperanto. (Resumo de kurso, farita ĉe Ĝeneva universitato) 60 pg., 2) Dro 
Ad. Ferriere. Estonta eduko. 72 pg., 3) Waldemar Bonsels. Solandro. 48 pg., 4) 
Julio Baghy. Pilgrimo. Kun portreto de l' poeto, 124 pĝ., 5) Julio Baghy. Dancu, 
Marionetoj. 174 pg., 6) C. Walter. Gajaj horoj por Esperantistoj. 56 pĝ., 7) Ray- 
mond Schwartz. Verdkata Testamento. 124 pĝ. 8) Maŭro Jokai: La edzino de 
l falinto, Pola Rakonto (Du noveloj). 93 pg., 9) Arnold Bennett: Ok noveloj el 
„La Matadoro de 5 urboj". 124 pĝ., 10) Margarette Catty: Alegorioj el la Na- 
turo. 66 pg., 11) Dro L. L. Zamenhof. Fundamento de Esperanto. Eldono kvin- 
lingva. 182 pĝ. 12) L. L. Zamenhof. Lingvaj Respondoj. Plena kolekto. 90 pĝ. 


PREMIOJ POR SUBTENANTOJ. En sekvonta bulteno ni publikigos ple- 


nan liston de valoraj premioj, destinitaj por Subtenantoj. 


PREMIOJ POR VARBADO. Ankaŭ por la nova jaro U. E. A. konsentas 
premiojn al ĉiu membro, varbanta novajn anojn por nia Asocio. Plenan liston de 
premioj oni povas trovi en speciala presaĵo, ricevebla de la Delegitoj aŭ rekte 
de la Ĉefdelegito. 


LASTA ALVOKO AL NEREPAGINTOJ. Bedaurinde restis ankoraŭ kon- 
siderinda aro da anoj, kiuj ĝis nun ne repagis sian kotizon por la jaro 1930. Ni 
tre petas, ke ili bonvolu konservi sian fidelecon al UEA kaj repagi tuj la kotizon 
por la jaro 1930. Ili tuj ricevos la Jarlibron kaj aliajn dokumentojn, 


STATO DE UEA EN POLUJO. La 1-an de Novembro 1929 ni havis en Po- 
lujo 382 membrojn (3 DM, 8 MS, 241 MA kaj 139 M). Bedaŭrinde, tiu nombro 
montras ioman malkreskon de nia membraro kompare kun 1929, kaŭzitan pro la 
ekonomia krizo. Ni tamen firme esperas, ke por la jaro 1931 ni ne nur regajnos 
ĉiujn nunjarajn membrojn, sed povos saluti en nia rondo ankaŭ multajn aliajn 
Esperantistojn, dissemitajn tra la tuta Polujo. Ĉiu aktiva Esperantisto aliĝu al 
UEA! Memoru, ke en 1931 Polujo akceptos eksterlandajn samideanojn, kiuj ve- 
nos al la XXIII-a Universala Kongreso de Esperanto en Krakovo! Ni do montru 
al niaj amikoj tutmondaj, ke Zamenhofa patrujo havas grandan organizitan kaj 
celkonscian samideanaron! 


Bialystok, la 1. XI. 1930. J. Ŝapiro, Ĉefdelegito de U. E. A. 


| DE LA REDAKCIO. 


Pro manko de loko ni devis prokrasti la fakon „Pollanda kroniko” ĝis la 
sekvonta n-ro. 


Drukarnia L. Gronusia 1 Ski w Krakowie. 


ATENTU! 


Cu vi deziras konatigi kun fremdaj landoj kaj ties logantoj, aŭ ĉu vi 
deziras pli ampleksigi vian klerecon per pensointereŝango kun samideanoj, ĉu 
vi serĉas komercajn inlerrilatojn en-kaj eksterlandajn, aŭ ĉu vi kolektas vidaj- 
poŝtkartojn, poŝtmarkojn ĉiulandajn, monerojn, mineralojn, ENO k. t. p., ĉu 
vi posedas fremdajn lingvojn, aŭ ĉu vi volas perfektigi je ili? 

Aligu al la Internacia Interŝanĝa Koresponda-Klubo 
kaj ĉiuj viaj deziroj estos plenumataj. 

ie vi trovos adresojn de samideanoj kaj de interŝangantoj el la landoj de 
ĉiuj kontinentoj, kiuj deziras korespondi kun vi. 

Por farigi membro estas sole necese, alsendi la jarkotizon de Rm. 5.— aŭ 
egalvaloro. 

Ciu membro ricevas senpage kodlibron en sep ĉefaj lingvoj kaj riĉe ilustr- 
itan klubg$fazeton, kiu elvenas ĉiun okan semajnon kaj kiu enhavas interesajn 
vojagraportojn, urb- kaj landpriskribojn, fakajn artikolojn, angulojn por post- 
markaj novajoj, alilingvajn artikolojn, ŝercojn kaj komunikajojn de la unuigo. 

Postulu senpagan provekzempleron, el kiu vi povas ekscii pli detalajn 
informojn. 

Internacia Interŝanga kaj Koresponda Klubo 
Frankfurt (Oder) Louisenstr. 32. 


Du 21 jaraj Anglinoj volas korespondi kun Polaj kaj Ceĥaj gejunuloj. Skribu al 
Fraŭ Marian Edge & School St. Rishton. Lancs, kaj Fraŭ Alice Holt. 45 Fairfield 
Ave. Waterfoot. Manchester.” 


„POLAJ KRISTNASKAJ KANTOJ" 


kun esperanta traduko de du kantoj kun muziknotoj estas aĉeteblaj ĉe; 
Admin. de Pola Esperantisto po 0.25 gr. aŭ 0.20 sv. fr. 


— = =— =—— — 


e~ EMOJ 


Libreja Fako de „Pola Esperantisto“ 
Krakow, ul. Lubicz 34. Konto PKO. 406.660. 
REKOMENDAS : 


Albanio — Gvidlibro : | | | 0.60 
Albumo de Krakow (34 fotoj) . > ) | ; 0.980 
Albumo de l' VIII en Krakow. Luksege eldonita kun 6900 fot. . . 15.00 
Ama stelaro . ; ; 3 : i A . ; 1.10 
An-Ski — Dibuk. Testa | ; i ; ; i ; 1.25 
Avsejenko — Fraŭlino Suzano . i 2.00 
Baghy — Viktimoj . : 3 9.60 
Balucki -- Kuzeto: Komedio en trad. de S. GTeĥKardbi 1 j 0.60 
Baudouin — La arto de memdisciplino: Psikagogio : ; ; > 1.30 
Białystok — Gvidlibro tra urbo de nia Majstro . t í ; , 0.60 
Blicher — Taglibro de vilagpedelo. Rakonto ; z y i : 1.20 
Bcnnsels — Ŝolandro ) 1 ; | i 2.20 
Bujwid O. prof. — Kvin prelegoj pri bakterioj = L 1.00 
— La apliko de radioj ultraviolaj al sterilizo de akvo... : 0.35 
Bukedo — I. kaj II. Rakontoj de diversnaciaj aŭtoroj po ; y 1.20 
Bultuis — Malriĉa en spirito. Dramo orig. en E. . ; j 4 1.40 
Butin — Faŭsto. Komentario al la I-parto . 0.60 
Butler — Himnaro Esperanta > . 3.00 
E~ Kantaro Esperanta 3.00 
Campe — Robinsono Kruso . 7.00 
Cart i Borel — Esperanto w 10 lekcjach 1.30 
Conscience — La leono de Flandrujo 11.75 
Czubryński — Esperanto i Esperantyzm 1.25 
Esperantyzni. Wyd. IL 3.00 
Cztĉhowski — Podróż po swiecie dostepna. dla każdego 0.50 


Dobrzański — Al mokantoj 
Dreytus — La vangfrapo 
Fredro — Consilium facultatis. Komed. trad. gagi Grabowski 
Gemoj de la hungara popolmuziko 
Grabowski Ant. — Nova Antologio 
Grenkamp-Korniteld — Krioj de l'koro. Poeziaĵoj, 
— Penseroj. Legindaj precipe en kurso 
— Kompletny samouczek jez. Es)ĉaanto 
Gryff — W sprawie nauki jezyków obcych 
Herben — Malriĉa knabo, kiu gloriĝis 


Hiller — Ho, tiuj fremduloj, opereto . 

Ibsen —- Imperiestro kaj Galileano 

Ilustrita Gvidlibro tra Pollando kaj DAA CAS sk aken? de la 
Pia E Krakow 


Insignoj esper. (steloj) po 1.10, 1. 20, 1 30, 1. 40, 1. 50, 1. 10, 2. 10. 
insignoj esper. por poloj 
Jarkolekto de „Pola Esperantisto“ 1928 


Jarkolekto de „Pola Esperantisto“ 1929 | | OA 
Jaumotte — Belga Antologio, franca parto 

Jung —- La alta kanto de la amo 

Kaplan -- Akordoj esperantaj . 

Karinthy — Norda vento; novelkolekto 

Kenelm Robinson — Se grenereto 


Kongreslibro de l VIII. en Krakow. ure amita 
Kraków — Urbo de Jubilea Kongreso 1912. 


Kriss — Melodoj de l' nokto. Poeziaĵoj 
Lange — Libroj de profetoj, ses poemoj; tani Aae ta A 
Lessing — Minna de Barnhelm . , , , ; 


Malgranda terbiblio 
Multatuli --- Historio de Shidjaeh kaj E et eld. a Tiens, Hie 
Semarang -- Java . ; 
Oberrotman kaj AETA? La lastaj tagoj de Dro Ze EN 
Polai Kristnaskaj Kantoj . 
Poŝtkartoj (kun moto de Zeromski) 10 pecoj. 
Reymont En fumejo de l' opio 
Slowacki -- La patro de pestuloj el El- Arish, trad. Ant. . Grabowski 
Staff —- Aŭlunaj agordoj . 
Ŝapiro --- Babiladoj de Bo huntord Zantenhofatto ; 
Si nanon — Ĉu estas ebla kaj necesa internacia helplingvo 
Slosilo esper. en pola lingvo 
Tatroj kaj Zakopane 
Tichawski — „La Mondlingvo", podr. Esp. 
Trochimowski -- Kwestja jezyka SEE MAO eio 10 NINO 
Turno — Kompletny podrecznik Esperanta; wyd. III. 
— Wyższy kurs ; 


Vermuyten — Belga Antologio, franca parto 
Wiesenfeld — Galerio de Zamenhof. Kun 18 portretoj 
Zamenhof, D-o Leono Mia liro 


Zawada — Pełny Rad Eaa tal słownik j. Esp. (esp. -bol.) 


La verkoj de Zamenhot: 
Fundamenta Krestomatio 
Fundamento de Esper. (5- lingva) 
Lingvaj Respondoj 
Proverbaro Esperanta 
Andersen — “Fabeloj Í. kaj II. parto po 
Goethe — Ifigenio en Taŭrido 


Gogol -- La Revizoro 
Heine — La Rabeno de Baĥataĥ, La ĈIMifazio 
‘Molière — Georgo Daudin 
Orzeszko — Marta . i 
Schiller — La Rabistoj 
Shakespeare — Hamleto 
Nur antaŭpago. — Por rolo dian 106/.. 

Por rekomendita sendaĵo plu 0.50 zl. La sendaĵon nerekomenditan ni ne garantias. 


Drukarnia Ludwika Gronusia i Ski w Krakowie, Stolarska 6. 


